CELEX: 62012TN0406
Language: hu
Date: 2013-03-21 00:00:00
Title: T-406/12. P. sz. ügy: A Közszolgálati Törvényszék F-54/11. sz., BG kontra Ombudsman ügyben 2012. július 17-én hozott ítélete ellen BG által 2013. március 21-én benyújtott fellebbezés

1.6.2013   
            
            
               HU
            
            
               Az Európai Unió Hivatalos Lapja
            
            
               C 156/44
            
         A Közszolgálati Törvényszék F-54/11. sz., BG kontra Ombudsman ügyben 2012. július 17-én hozott ítélete ellen BG által 2013. március 21-én benyújtott fellebbezés
   (T-406/12. P. sz. ügy)
   2013/C 156/82
   Az eljárás nyelve: francia
   
      Felek
   
   
      Fellebbező: BG (lakóhelye: Strasbourg, Franciaország) (képviselők: L. Levi és A. Blot ügyvédek)
   
      A másik fél az eljárásban: Európai Ombudsman
   
      Kérelmek
   
   A fellebbező azt kéri, hogy a Törvényszék:
   
               —
            
            
               helyezze hatályon kívül az Európai Unió Közszolgálati Törvényszéke F-54/11. sz., BG kontra Ombudsman ügyben 2012. július 17-én hozott ítéletét;
            
         
               —
            
            
               továbbá ennek következményeként adjon helyt a fellebbező által az elsőfokú eljárásban előterjesztett kérelmeknek, éspedig;
               
                           —
                        
                        
                           elsődlegesen az őt felmentő határozat hatálybalépésének időpontjára visszamenőlegesen helyezze vissza az A5 besorolási fokozatú és 2. fizetési fokozatú tanácsosi beosztásába, és ítélje meg neki az ezen időszak teljes tartamára járó pénzügyi jogosultságokat az EKB által alkalmazottnál két százalékponttal magasabb mértékű késedelmi kamatokkal együtt;
                        
                     
                           —
                        
                        
                           másodlagosan ítéljen meg neki az azon díjazásnak megfelelő összeget, amelyet az őt felmentő határozat 2010. augusztusi hatálybalépésének időpontja és a rá vonatkozó nyugdíjkorhatár 2040. júliusi elérése közötti időszakban kapott volna, továbbá rendelje el a nyugdíjjogosultságai kiigazítását;
                        
                     
                           —
                        
                        
                           mindenesetre ítéljen meg neki 65 000 eurós kártérítést az őt ért nem vagyoni kár címén;
                        
                     
                           —
                        
                        
                           kötelezze az elsőfokú eljárás alperesét valamennyi költség viselésére;
                        
                     
         
               —
            
            
               kötelezze az elsőfokú eljárás alperesét az elsőfokú és a fellebbviteli eljárás valamennyi költségének viselésére.
            
         
      Jogalapok és fontosabb érvek
   
   Fellebbezése alátámasztása érdekében a fellebbező négy jogalapra hivatkozik.
   
               1.
            
            
               Az első jogalap — amely a megtámadott ítélet 68. pontjára vonatkozik — azon alapul, hogy a Közszolgálati Törvényszék elferdítette az ügy iratait, amikor a fegyelmi eljárásra vonatkozó előírások tiszteletben tartását, és különösen az Európai Unió tisztviselői személyzeti szabályzata IX. melléklete 25. cikkének megsértését vizsgálta, mivel hibásan értelmezte a „büntetőeljárás” fogalmát.
            
         
               2.
            
            
               A második jogalap — amely a megtámadott ítélet 102. és 103. pontjára vonatkozik — azon alapul, hogy a Közszolgálati Törvényszék nem megfelelően vizsgálta az indokolási kötelezettséget és elferdítette az ügy iratait, mivel arra a megállapításra jutott, hogy az Ombudsman nem sértette meg az indokolási kötelezettséget, holott eltért a fegyelmi tanács véleményétől.
            
         
               3.
            
            
               A harmadik jogalap — amely a megtámadott ítélet 115–130. pontjára vonatkozik — azon alapul, hogy a Közszolgálati Törvényszék nem vizsgálta a nyilvánvaló mérlegelési hiba fennállását és az arányosság elvének megsértését, továbbá elferdítette az ügy iratait, mivel arra a megállapításra jutott, hogy az Ombudsman nem sértette meg az arányosság elvét, amikor vele szemben a személyzeti szabályzatban szereplő szankciók közül a legsúlyosabbat alkalmazta.
            
         
               4.
            
            
               A negyedik jogalap — amely a megtámadott ítélet 139. és az követő pontjaira vonatkozik — azon alapul, hogy a Közszolgálati Törvényszék nem vizsgálta a férfiak és nők közötti egyenlőség elvének tiszteletben tartását és megsértette az indokolási kötelezettséget, amikor nem vizsgálta, hogy a fellebbezőt a terhessége folytán, amellyel a neki felrótt cselekmény összefüggött, érte-e közvetett hátrányos megkülönböztetés.